

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**attīstības UN INFRASTRUKTŪRAS KOMITEJAS**

**SĒDES PROTOKOLS**

|  |  |
| --- | --- |
| 2025. gada 21. augusts | **Nr.**3 |

Ogrē, Brīvības ielā 33, 3.stāva zālē

Sēde sasaukta pulksten. 10.30

Sēdi atklāj pulksten. 14.14

Sēdi vada: Attīstības un infrastruktūras komitejaspriekšsēdētājs Jānis Iklāvs.

Sēdi protokolē: Ogres novada pašvaldības Centrālās administrācijas Kancelejas lietvede Arita Zenfa.

Piedalās komitejas locekļi: Ilmārs Zemnieks, Dzirkstīte Žindiga, Mariss Martinsons, Jānis Siliņš.

Nepiedalās komitejas locekļi: Egils Helmanis – atvaļinājums.

Piedalās deputāti: Andris Krauja, Atvars Lakstīgala, Santa Ločmele, Matīss Mežaks, Uldis Skudra, Kārlis Avotiņš, Gints Sīviņš, Raivis Rubīns, Dace Veiliņa (no plkst. 15.00), Rūdolfs Kudļa, Sarmīte Ozoliņa, Pāvels Kotāns, Artūrs Mangulis, Dace Kļaviņa, Kārlis Ansons, Iluta Jansone, Artūrs Mangulis.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Kancelejas vadītāja Ingūna Šubrovska, Juridiskās nodaļas juriste Sandra Ziediņa, Juridiskās nodaļas jurists Andris Pūga, Nekustamo īpašumu pārvaldes nodaļas vadītāja vietniece Žanete Briede, Attīstības un plānošanas nodaļas vadītāja Aija Romanovska, Attīstības un plānošanas nodaļas telpiskais plānotājs Jevgēnijs Duboks, Meņģeles pagasta pārvaldes vadītāja Vija Kauliņa, Birzgales pagasta pārvaldes vadītāja Diāna Arāja, Ogres novada Būvvaldes pilsētvides mākslinieciskais vadītājs Dāvids Zaķis, Ogres novada Izglītības pārvaldes vadītājs Igors Grigorjevs, Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Operators Kristaps Dravnieks.

**SĒDES DARBA KĀRTĪBA:**

1. Par grozījumiem Ogres novada pašvaldības 2025. gada 27. jūnija domes lēmumā “Reģionālās attīstības jautājumu komitejas vēlēšanas”.

2. Par grozījumiem Ogres novada pašvaldības Reģionālās attīstības jautājumu komitejas 2025. gada 27. jūnija lēmumā “Reģionālās attīstības jautājumu komitejas priekšsēdētāja vēlēšanas”.

3. Par grozījumiem Ogres novada pašvaldības Reģionālās attīstības jautājumu komitejas 2025. gada 27. jūnija lēmumā “Reģionālās attīstības jautājumu komitejas priekšsēdētāja vietnieka vēlēšanas”.

4. Par grozījumiem Ogres novada pašvaldības domes 2025. gada 9. jūlija lēmumā “Par E. Helmaņa ievēlēšanu par Reģionālās attīstības jautājumu komitejas locekli”.

5. Par Ogres novada pašvaldības saistošo noteikumu Nr. /2025 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā” izdošanu.

6. Par rezerves zemes fondā ieskaitītās zemes vienības ar kadastra apzīmējumu 7480 004 1452 piekritību un ierakstīšanu zemesgrāmatā uz Ogres novada pašvaldības vārda.

7. Par Ogres novada pašvaldības telpu nomu ģimenes ārsta praksei Birzgalē, Birzgales pag., Ogres nov.

8. Par zemes vienības “Vīksnas”, Meņģele, Meņģeles pag., Ogres nov., 528/14143 domājamo daļu nodošanu īpašumā bez atlīdzības.

9. Par zemes vienības “Vīksnas”, Meņģele, Meņģeles pag., Ogres nov., 697/14143 domājamo daļu nodošanu īpašumā bez atlīdzības.

10. Par dzīvojamās mājas Ausekļa prospektā 7A, Ogrē, Ogres nov., pārvaldīšanas tiesību nodošanu sabiedrībai ar ierobežotu atbildību “Ogres Namsaimnieks”.

11. Par dzīvojamās mājas Akmeņu ielā 50B, Ogrē, Ogres nov., pārvaldīšanas tiesību nodošanu sabiedrībai ar ierobežotu atbildību “Ogres Namsaimnieks”.

12. Par lokālplānojuma izstrādes uzsākšanu zemes vienībai Upes prospektā 4, Ogrē ar mērķi grozīt teritorijas plānojumu.

13. Par lokālplānojuma Ogres salas centrālajai daļai, Ogrē, Ogres nov., 1.0. redakcijas un Vides pārskata 1.0. redakcijas nodošanu publiskajai apspriešanai un atzinumu saņemšanai.

14. Par grozījumiem Ogres novada pašvaldības domes 2024. gada 26. septembra lēmumā “Par lokālplānojuma izstrādes uzsākšanu nekustamajam īpašumam “Dūdas”, “Burtnieki” un “Amatnieki”, Ciemupē, Ogresgala pag., Ogres nov., lai grozītu Ogres novada teritorijas plānojumu 2012. - 2024. gadam”.

15. Par Ogres novada pašvaldības saistošo noteikumu “Par reklāmas un reklāmas objektu izvietošanas kārtību Ogres novadā” projekta un paskaidrojuma raksta publicēšanu sabiedrības viedokļa noskaidrošanai.

***U. Skudra*** *jautā, vai ir bijis kāds domes lēmums par šādas komitejas izveidi?*

***J. Iklāvs*** *informē, ka tas ir apstiprināts pašvaldības nolikumā, kas paredz, ka no 1. augusta tiek mainīti komiteju nosaukumi.*

*Turpinājumā notiek diskusija par komiteju nosaukumu maiņu, komiteju kompetencēm, kā arī par lēmumu projektiem, kas iekļauti šīs dienas darba kārtībā Nr.1.-3., kas paredz grozījumus komiteju lēmumu nosaukumos.*

*Diskusijā piedalās S. Ločmele, G. Sīviņš, D. Kļaviņa, J. Iklāvs, M. Martinsons, U. Skudra.*

***M. Martinsons*** *informē, ka komiteju sēdē šodien nebalsos, pamatojoties uz tiesas nolēmumu**par**komiteju proporcionalitātes principu neievērošanu.*

**1.**

 **Par** **grozījumiem Ogres novada pašvaldības 2025. gada 27. jūnija domes lēmumā “Reģionālās attīstības jautājumu komitejas vēlēšanas”**

Lēmuma projekta ziņotājs - Jānis Iklāvs

***S. Ločmele*** *jautā, kāpēc ir jāveic grozījumi, ja komiteju sastāvs ir ievēlēts? Lūdz J. Iklāva pamatojumu šo lēmuma projektu virzībai.*

***D. Kļaviņa*** *norāda, ka šie lēmumi par komitejas nosaukuma maiņu nav juridiski korekti, jo mainās komitejas kompetence.*

***J. Iklāvs*** *skaidro, ka lēmuma projekti redakcionāli maina komiteju nosaukumus, norādot, ka uzticas lēmuma projekta sagatavotājam.*

***S. Ziediņa*** *skaidro, ka jaunie komiteju nosaukumi jau ir spēkā no 1.augusta, par to lēma deputāti balsojot par pašvaldības nolikuma grozījumiem, faktiski šodien par šiem jautājumiem varēja arī nelemt.*

***J. Iklāvs*** *aicina balsot par lēmuma projektiem, lai varētu turpināt sēdi.*

**balsojot: ar 3 balsīm "Par" (Dzirkstīte Žindiga, Ilmārs Zemnieks, Jānis Iklāvs), "Pret" – 1 (Jānis Siliņš), "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**2.**

 **Par** **grozījumiem Ogres novada pašvaldības Reģionālās attīstības jautājumu komitejas 2025. gada 27. jūnija lēmumā “Reģionālās attīstības jautājumu komitejas priekšsēdētāja vēlēšanas”**

Lēmuma projekta ziņotājs - Jānis Iklāvs

 Pamatojoties uz Ogres novada pašvaldības 2025. gada 9. jūlija saistošo noteikumu Nr. 23/2025 “Grozījumi Ogres novada pašvaldības 2024. gada 27. jūnija saistošajos noteikumos Nr. 25/2024 "Ogres novada pašvaldības nolikums"”, kas stājās spēkā 2025. gada 15. jūlijā, 1.5. apakšpunktu, ar kuru mainīti Ogres novada pašvaldības domes pastāvīgo komiteju nosaukumi, un 2. punktu, kas nosaka, ka izmaiņas domes pastāvīgo komiteju nosaukumos stājas spēkā 2025. gada 1. augustā,

**balsojot: ar 3 balsīm "Par" (Dzirkstīte Žindiga, Ilmārs Zemnieks, Jānis Iklāvs),**

**"Pret" – 1 (Jānis Siliņš), "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

1. Izdarīt Ogres novada pašvaldības Reģionālās attīstības jautājumu komitejas 2025. gada 27. jūnija lēmumā “Reģionālās attīstības jautājumu komitejas priekšsēdētāja vēlēšanas” (protokols Nr. 1; 1) šādus grozījumus:
	1. izteikt lēmuma nosaukumu šādā redakcijā:

“Attīstības un infrastruktūras komitejas priekšsēdētāja vēlēšanas”;

* 1. aizstāt lēmuma tekstā vārdus “Reģionālās attīstības jautājumu komitejas” ar vārdiem “Attīstības un infrastruktūras komitejas”.
1. Uzdot Ogres novada pašvaldības Centrālās administrācijas Kancelejai nodrošināt šī lēmuma 1. punktā minētā lēmuma aktuālo redakciju vienas darba dienas laikā no šī lēmuma spēkā stāšanās dienas.
2. Kontroli par šī lēmuma 2. punkta izpildi uzdot Ogres novada pašvaldības izpilddirektoram.

***U. Skudra*** *pauž sašutumu par šiem sagatavotajiem domes lēmumiem un izsaka savu viedokli par tiem.*

***G. Sīviņš*** *norāda, ka šie lēmumi ir formāli, aicina balsot un turpināt sēdi.*

*Turpinājumā notiek diskusija par dažādiem jautājumiem.*

*Diskusijā piedalās S. Ločmele, G. Sīviņš, D. Kļaviņa, M. Martinsons.*

**3.**

 **Par** **grozījumiem Ogres novada pašvaldības Reģionālās attīstības jautājumu komitejas 2025. gada 27. jūnija lēmumā “Reģionālās attīstības jautājumu komitejas priekšsēdētāja vietnieka vēlēšanas”**

Lēmuma projekta ziņotājs - Jānis Iklāvs

 Pamatojoties uz Ogres novada pašvaldības 2025. gada 9. jūlija saistošo noteikumu Nr. 23/2025 “Grozījumi Ogres novada pašvaldības 2024. gada 27. jūnija saistošajos noteikumos Nr. 25/2024 "Ogres novada pašvaldības nolikums””, kas stājās spēkā 2025. gada 15. jūlijā, 1.5. apakšpunktu, ar kuru mainīti Ogres novada pašvaldības domes pastāvīgo komiteju nosaukumi, un 2. punktu, kas nosaka, ka izmaiņas domes pastāvīgo komiteju nosaukumos stājas spēkā 2025. gada 1. augustā,

**balsojot: ar 3 balsīm "Par" (Dzirkstīte Žindiga, Ilmārs Zemnieks, Jānis Iklāvs),**

**"Pret" – 1 (Jānis Siliņš), "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

1. Izdarīt Ogres novada pašvaldības Reģionālās attīstības jautājumu komitejas 2025. gada 27. jūnija lēmumā “Reģionālās attīstības jautājumu komitejas priekšsēdētāja vietnieka vēlēšanas” (protokols Nr. 1; 2) šādus grozījumus:
	1. izteikt lēmuma nosaukumu šādā redakcijā:

“Attīstības un infrastruktūras komitejas priekšsēdētāja vietnieka vēlēšanas”;

* 1. aizstāt lēmuma tekstā vārdus “Reģionālās attīstības jautājumu komitejas” ar vārdiem “Attīstības un infrastruktūras komitejas”.
1. Uzdot Ogres novada pašvaldības Centrālās administrācijas Kancelejai nodrošināt šī lēmuma 1. punktā minētā lēmuma aktuālo redakciju vienas darba dienas laikā no šī lēmuma spēkā stāšanās dienas.
2. Kontroli par šī lēmuma 2. punkta izpildi uzdot Ogres novada pašvaldības izpilddirektoram.

**4.**

 **Par** **grozījumiem Ogres novada pašvaldības domes 2025. gada 9. jūlija lēmumā “Par E. Helmaņa ievēlēšanu par Reģionālās attīstības jautājumu komitejas locekli”**

Lēmuma projekta ziņotājs - Jānis Iklāvs

***U. Skudra*** *jautā, vai tas ir komiteju kompetences jautājums?*

***J. Iklāvs*** *skaidro, ka arī šis lēmums ir par nosaukumu maiņu.*

**balsojot: ar 3 balsīm "Par" (Dzirkstīte Žindiga, Ilmārs Zemnieks, Jānis Iklāvs), "Pret" – 1 (Jānis Siliņš), "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**5.**

 **Par** **Ogres novada pašvaldības saistošo noteikumu Nr. /2025 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā” izdošanu**

Lēmuma projekta ziņotājs - Andris Pūga

***M. Martinsons*** *interesējas, kāpēc aprakstošajā daļā nav minēti iepriekšējie lēmumi?*

***A. Pūga*** *precizē, ka šis ir sekojošs lēmums pirmajam lēmumam, nelietderīgi būtu katru reizi pārrakstīt iepriekšējo lēmumu.*

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**6.**

 **Par** **rezerves zemes fondā ieskaitītās zemes vienības ar kadastra apzīmējumu 7480 004 1452 piekritību un ierakstīšanu zemesgrāmatā uz Ogres novada pašvaldības vārda**

Lēmuma projekta ziņotājs - Aija Mežale

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**7.**

 **Par** **Ogres novada pašvaldības telpu nomu ģimenes ārsta praksei Birzgalē, Birzgales pag., Ogres nov.**

Lēmuma projekta ziņotājs - Diāna Arāja

***D. Kļaviņa*** *vērš uzmanību, ka pašvaldību likums paredz, ka jautājumi par mantas atsavināšanu ir finanšu komitejas jautājumi. Jautā, kādēļ vairāki atsavināšanas lēmuma projekti ir šajā komitejā?*

***J. Iklāvs*** *sniedz skaidrojumu, ka tas ir atbilstoši pašvaldības nolikumā noteiktajai komiteju kompetencei, kas norādīts pašvaldības nolikuma 20. un 20.1. punktā.*

*Turpinājumā notiek diskusija par Finanšu komitejas un Attīstības un infrastruktūras komitejas kompetencēm un to pamatojošiem normatīviem aktiem.*

*Diskusijā piedalās D. Kļaviņa, J. Iklāvs, G. Sīviņš, S. Ziediņa, I. Jansone.*

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

*D. Veiliņa atgiežas zālē plkst.15.00*

**8.**

 **Par** **zemes vienības “Vīksnas”, Meņģele, Meņģeles pag., Ogres nov., 528/14143 domājamo daļu nodošanu īpašumā bez atlīdzības**

Lēmuma projekta ziņotājs - Vija Kauliņa

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**9.**

 **Par** **zemes vienības “Vīksnas”, Meņģele, Meņģeles pag., Ogres nov., 697/14143 domājamo daļu nodošanu īpašumā bez atlīdzības**

Lēmuma projekta ziņotājs - Vija Kauliņa

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**10.**

 **Par** **dzīvojamās mājas Ausekļa prospektā 7A, Ogrē, Ogres nov., pārvaldīšanas tiesību nodošanu sabiedrībai ar ierobežotu atbildību “Ogres Namsaimnieks”**

Lēmuma projekta ziņotājs - Žanete Briede

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**11.**

 **Par** **dzīvojamās mājas Akmeņu ielā 50B, Ogrē, Ogres nov., pārvaldīšanas tiesību nodošanu sabiedrībai ar ierobežotu atbildību “Ogres Namsaimnieks”**

Lēmuma projekta ziņotājs - Žanete Briede

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**12.**

 **Par** **lokālplānojuma izstrādes uzsākšanu zemes vienībai Upes prospektā 4, Ogrē ar mērķi grozīt teritorijas plānojumu**

Lēmuma projekta ziņotājs - Jevgēnijs Duboks

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**13.**

 **Par** **lokālplānojuma Ogres salas centrālajai daļai, Ogrē, Ogres nov., 1.0. redakcijas un Vides pārskata 1.0. redakcijas nodošanu publiskajai apspriešanai un atzinumu saņemšanai**

Lēmuma projekta ziņotājs - Jevgēnijs Duboks

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**14.**

 **Par** **grozījumiem Ogres novada pašvaldības domes 2024. gada 26. septembra lēmumā “Par lokālplānojuma izstrādes uzsākšanu nekustamajam īpašumam “Dūdas”, “Burtnieki” un “Amatnieki”, Ciemupē, Ogresgala pag., Ogres nov., lai grozītu Ogres novada teritorijas plānojumu 2012. - 2024. gadam”**

Lēmuma projekta ziņotājs - Jevgēnijs Duboks

**balsojot: ar 4 balsīm "Par" (Dzirkstīte Žindiga, Ilmārs Zemnieks, Jānis Iklāvs, Jānis Siliņš), "Pret" – nav, "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**15.**

 **Par** **Ogres novada pašvaldības saistošo noteikumu “Par reklāmas un reklāmas objektu izvietošanas kārtību Ogres novadā” projekta un paskaidrojuma raksta publicēšanu sabiedrības viedokļa noskaidrošanai**

Lēmuma projekta ziņotājs - Dāvids Zaķis

 Lai veidotu mūsdienīgu, harmonisku apkārtējo vidi, nosakot reklāmu un izkārtņu izvietošanas­, izmantošanas kārtību un ekspluatācijas prasības publiskās vietās vai vietās, kas vērstas pret publisku vietu Ogres novada pašvaldības administratīvajā teritorijā, Ogres novada pašvaldības (turpmāk – pašvaldība) dome 2025. gada 27. martā izdeva saistošos noteikumus Nr. 9/2025 “Par reklāmas un reklāmas objektu izvietošanas kārtību Ogres novadā” (turpmāk – saistošie noteikumi Nr. 9/2025).

 Pamatojoties uz Pašvaldību likuma 47. panta otro daļu, saistošie noteikumi Nr. 9/2025 un to paskaidrojuma raksts tika nosūtīts Viedās administrācijas un reģionālās attīstības ministrijai (turpmāk – VARAM). 2025. gada 24. aprīlī pašvaldībā saņemts VARAM atzinums Nr. 1-18/2124 “Par saistošajiem noteikumiem Nr. 9/2025” (reģistrēts ar Nr. 2-4.1/2355) (turpmāk – atzinums). VARAM atzinumā izteikti būtiski iebildumi un precizējumi saistošajos noteikumos Nr. 9/2025, kas jāņem vērā, lai tie atbilstu ārējo normatīvo aktu ar augstāku juridisku spēku prasībām.

 Izskatot VARAM atzinumu, secināts, ka ir nepieciešams pārskatīt un aktualizēt saistošos noteikumus Nr. 9/2025, ņemot vērā visus atzinumā izteiktos norādījumus.

 Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punkts noteic, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu.

 Ņemot vērā augstāk minēto, ir sagatavots jauns pašvaldības saistošo noteikumu “Par reklāmas un reklāmas objektu izvietošanas kārtību Ogres novadā” projekts un paskaidrojuma raksts.

 Pašvaldību likuma 46. panta trešā daļa noteic, ka saistošo noteikumu projektu un tam pievienoto paskaidrojuma rakstu, pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

***U. Skudra*** *interesējas, kāds ir šo saistošo noteikumu mērķis, jo tiek iekļautas daudz dažādas specifiskas prasības un ierobežojumi?*

***D. Zaķis*** *pamato, ka mērķis ir sakopt pilsētvidi, lai netiktu izvietotas nekvalitatīvas reklāmas un tiktu aizsargāti kultūrvēsturiskie objekti.*

***U. Skudra*** *norāda, ka sagatavotais saistošo noteikumu projekts nav kvalitatīvs un pirms nodošanas sabiedrības viedokļa noskaidrošanai būtu jāpārstrādā.*

*Turpinājumā notiek diskusija par sagatavoto lēmuma projektu un saistošo noteikumu mērķi.*

*Diskusijā piedalās U. Skudra, A. Krauja, S. Ločmele, J. Iklāvs, M. Martinsons, G. Sīviņš, S. Ziediņa, R. Ūzuls, Dz. Žindiga.*

*A. Krauja atstāj zāli plkst.15.45 -15.50.*

*G. Sīviņš atstāj zāli plkst.15.46 -15.47.*

Ņemot vērā minēto un saskaņā ar Pašvaldību likuma 46. panta trešo daļu,

**balsojot: ar 3 balsīm "Par" (Dzirkstīte Žindiga, Ilmārs Zemnieks, Jānis Iklāvs), "Pret" – 1 (Jānis Siliņš), "Atturas" – nav, "Nepiedalās" – nav,**

Attīstības un infrastruktūras komiteja **NOLEMJ:**

1. **Nodot** Ogres novada pašvaldības saistošo noteikumu “Par reklāmas un reklāmas objektu izvietošanas kārtību Ogres novadā” (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.

2. **Uzdot** Ogres novada pašvaldības Komunikācijas nodaļai publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē www.ogresnovads.lv, sabiedrības viedokļa noskaidrošanai, paredzot tam divu nedēļu termiņu.

3. **Noteikt**, ka sabiedrība viedokli par saistošo noteikumu projektu var iesniegt elektroniski, sūtot to uz elektronisko adresi, elektroniskā pasta adresi ogredome@ogresnovads.lv vai personīgi iesniedzot to Ogres novada klientu apkalpošanas centros.

4. **Uzdot** saistošo noteikumu sagatavotājam apkopot šī lēmuma 3. punkta kārtībā saņemto sabiedrības viedokli.

Sēdi slēdz pulksten 15.55

|  |  |  |  |
| --- | --- | --- | --- |
| Sēdes vadītājs, Attīstības un infrastruktūras komitejas priekšsēdētājs

|  |  |
| --- | --- |
| Protokolēja Kancelejas lietvede |  |

 |  Jānis IklāvsArita Zenfa |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU